Camminskrinet
Store norske leksikon,Kunst og estetikk,Kunsthåndverk,Beinskurd
Camminskrinet, relikvieskrin av nordisk opprinnelse fra domkirken i Kamień (tidligere Cammin) ved munningen av elven Odra i Polen.
Skrinet har form som en omvendt båt hvor for- og akterstavn er skåret av. Det kan også minne om et hus, og har spilt en viss rolle ved rekonstruksjonen av vikingtidshuset ved Trelleborg. Skrinet er laget av tre og dekket med 22 plater av elghorn. Platene holdes på plass av forgylte bronsebånd som avsluttes med plastisk utformede dyrehoder. Både platene og bronsebåndene er ornerte i Mammenstil. Ut fra stilen kan skrinet dateres til omkring 1000 evt.Camminskrinet forsvant under andre verdenskrig. Les mer i Store norske leksikon relikvier Mammenstil